internet vaartha 117 Views
కాన్పూర్‌ : ప్రతిష్టాత్మక 500వ టెస్టు మ్యాచ్‌లో విజయంతో టెస్టు జట్టు కెప్టెన్‌గా కోహ్లీ వరుసగా 11 విజయాలు నమోదు చేసుకున్నాడు. కాన్పూర్‌ లోని గ్రీన్‌ పార్క్‌ స్టేడియంలో జరిగిన ఈ మ్యాచ్‌లో కోహ్లీ సారథ్యంలోని టీమిండియా 197 పరుగుల తేడాతో విజయం సాధించింది. భారత టెస్టు క్రికెట్‌ చరిత్రలోనే విశేషమైన ఘనత కలిగిన ఈ మ్యాచ్‌లోజట్టు విజయ పథాన నడిపిన కోహ్లీ రికార్డు కైవసం చేసుకున్నాడు.కాగా ఈ లెక్కతో కూల్‌ కెప్టెన్‌గా గుర్తింపు పొందిన పరమిత ఓవర్ల టీమిండియా కెప్టెన్‌ ధోనీ తాను జట్టుకు ప్రాతినిథ్యం వహించిన క్రమంలో వరుసగా 11 టెస్టు మ్యాచ్‌ల విజయాలు సాధించాడు. ఇప్పుడా రికార్డును కోహ్లీ సమం చేశాడు. అంతకు ముందు ఈ తరహా వరుస విజయాల రికార్డులు మాజీ కెప్టెన్‌ గవా స్కర్‌ వరుసగా 18 విజయాలతో అగ్రస్థానంలో ఉన్నాడు. ఆ తరువాత కపిల్‌దేవ్‌ 17 వరుస విజయాలతో రెండవ స్థానంలో అజారుద్దీన్‌ 14 వరుస విజయాలతో మూడవ స్థానంలో కొనసాగుతున్నాడు. కాగా ఈ తరువాత ధోనీ, కోహ్లీ 11 విజయాలతో ఇప్పుడు సమ ఉజ్జీలుగా నిలిచారు.